Exqrch/javanese-Komodo-pixelgpt huggingface dataset:
Karlina kaliyan aktivis-aktivis wanita Indonésia ugi sesarengan mandhapaken rezim Soeharto ngagem Suara Ibu Peduli
Piyambakipun ugi aktip kanggé mbela hak- hak masarakat Acèh saha Timor Timur saha para kurban pemerkosaan déning Tentara Indonésia
Riwayat akademisipun ingkang salajengipun inggih dipuntujokaken ing babagan kawruh Filsafat
Karlina pikantuk gelar Dhoktor saking Universitas Indonésia kanthi irah- irahanipun disertasi: "Wajah- Wajah Alam Semesta, Suatu Kosmologi Empiris Konstruktif di Universitas Indonésia (UI)"
Prof.Dr.Ing BJ Habibie inggih salah satunggaling promotor disertasinipun.
Leila Chairani Budiman Sitti Leila Chairani Budiman inggih punika salah satunggaling psikolog saha dhosèn saking Indonésia ingkang miyos wonten ing Majalengka, Jawa Kulon ing tanggal 25 Dhésèmber 1941
Leila miyos saking pasangan Sutan Pangeran Baharsyah lan Siti Fatimatul Zahra ingkang asalipun saking Minangkabau
Bapakipun inggih punika turunan saking Sultan Bagagarsyah saking Pangaruyung
Ing wekdal punika, piyambakipun dalem wonten ing Melbourne, Australia amargi ndhèrèk garwanipun ingkang kedah makarya dados profesor ingkang mandhegani program Indonésia wonten ing University of Melbourne
Ing taun 2011, piyambakipun pikantuk penghargaan saking harian Kompas minangka cendekiawan ingkang gadhah dedikasi ingkang inggil
Leila inggih rayi kandhungipun Sjarifuddin Baharsjah, mantan mantri pertanian wonten ing Kabinet Pembangunan VI
saha garwanipun saking aktivis Arief Budiman utawi ingkang kala rumiyin namanipun inggih "Soe Hok Djin" ingkang asalipun saking kulawarga Tionghoa lan akhiripun mlebet agama Islam sasampunipun nikah kaliyan Leila
Sitti Leila Chairani inggih satunggaling psikolog lulusan saking Universitas Indonésia
Saderengipun pindhah dhateng Australia, piyambakipun naté mucal dados dhosèn ing sapérangan universitas ing Indonésia lan dados "kolumnis" ing harian Kompas, edisi Minggu
Déné padamelan dados kolumnis punika taksih dipuntindakaken ngantos wekdal punika
Leila inggih putra paling wuragil saking sekawan sedherekipun, lan piyambakipun inggih èstri déné tigang kakang masipun jaler sadaya, inggih punika Zahar Indra ingkang asring dipunceluk "Neneng" lan piyambakipun dados "Chartered Accountant" ing London lan Bèlgi
Kakangipun ingkang kaping kalih inggih punika Syarifudin, ingkang salajengipun dados mantri Pertanian Indonésia saha kaping kalih dipunangkat dados Ketua "Independen Food and Agriculture Organisation" (FAO) ing Roma Piyambakipun ugi naté makarya dados makarya dados panarjemah ing ROyal Children Hospital Penghargaan
Sitti Leila Chairani Budiman pikantuk penghargaan saking Kompas wonten ing ambal warsa Kompas ingkang kaping 46, sareng kaliyan sekawan cendekiawan sanèsipun, inggih punika Sayidiman Suryohadiprojo, M
Arsjad Anwar, Mochtar Naim, Jakob Sumarjo,Sayidiman Suryohadiprojo, M
Arsjad Anwar, Mochtar Naim, saha Jakob Sumarjo
Leila Chairani ingkang minangka mbakyu ipe saking Sok Hok Gie punika inggih salah satunggaling konsultas psikologi ing koran Kompas ingkang gadhah peran ageng wonten ing pangrembkaning koran Kompas
Lan wiwit sasi Juni 2008 piyambakipun mandheg dados ingkang ngisi rubrik konsultasi psikologi ing koran Kompas amargi pindhah dhateng Australia, ndhèrèk garwanipun Sok Hok Djien utawi Arif Budiman.
Peter Debye Petrus Josephus Wilhelmus Debije (24 Maret 1884 – 2 November 1966) inggih punika salah satunggaling kimiawan fisika Walanda-Amérika Sarékat
Sasampunipun dados warga nagara Amérika Sarékat, piyambakipun ngéwahi namanipun kanthi resmi dados Peter Joseph William Debye
Peter Debye pikantuk Pangaji-aji Nobel babagan Kimia rikala taun 1936 kanggé "sumbanganipun babagan struktur molekul", mliginipun kanggé karyanipun wonten ing momen dipol lan difraksi sinar X
Peter "Pie" Debije miyos wonten ing Maastricht, lan sabibaripun nglampahi pendidikan wonten ing sekolah sakitaripun, piyambakipun wiwit sinau wonten ing Universitas Aachen Aachen, Jerman, antawis 30 km saking Maastricht (1901)
Piyambakipun sinau babagan matematika lan fisika klasik, lan nalika taun 1905 pikantuk gelar babagan tèhnik elektro
Nalika taun 1907 piyambakipun nerbitaken artikel kapisananipu, sawijining solusi matematis ingkang saé kanggé prakawis ingkang nglibataken arus kisaran
Wonten ing Aachen piyambakipun sinau kaliyan fisikawan téorétis Arnold Sommerfeld, ingkang lajeng ngandharaken bilih penemon paling wigati inggih punika Peter Debye
Nalika taun 1906 Sommerfeld nampi pangangkatan wonten ing München lan Debije dipunangkat minangka asistènipun
Piyambakipun pikantuk gelar PhD kanthi disertasi babagan tekanan radiasi rikala taun 1908
Nalika taun 1910 piyambakipun mandhapaken ukum radiasi Planck kanthi migunakaken cara ingkang dipunakoni Max Planck langkung prasaja tinimbang caranipun piyambak
Nalika Albert Einstein dados profésor wonten ing Praha rikala taun 1911, Debije pikantuk gelar profésor saking Zürich
Lajeng pindhah dhateng Utrecht rikala taun 1912, Göttingen wonten ing taun 1913, wangsul dhateng Zurich taun 1920, dhateng Leipzig taun 1927 lan dhateng Berlin nalika taun 1934, ing pundi piyambakipun dados dirèktur pérangan fisika wonten ing Institut Kaiser Wilhelm
Nalika taun 1935 piyambakipun dipunanugrahi Medali Lorentz
Wiwit taun 1935 dumugi taun 1937 piyambakipun minangka pamimpin Deutsche Physikalische Gesellschaft
Nalika taun 1913 piyambakipun palakrama kaliyan Mathilde Alberer, ingkang dipunparingi satunggal putra (Peter Paul Rupprecht, miyos 1916) lan satunggal putri (Mathilde Maria, miyos 1921)
Peter samangké dados fisikawan lan makarya kaliyan bapakipun wonten ing sapérangan panaliténipun.
Seaborg Glenn Theodore Seaborg (19 April 1912–25 Fèbruari 1999) () inggih punika salah satunggaling kimiawan Amérikah Sarékat ingkang kagayut wonten ing pengenalan 9 unsur transuranium (94 dumugi 102), lan piyambakipun njabat minangka ketua Komisi Energi Atom Amérikah Sarékat saking 1961 dumugi taun 1971
Piyambakipun ugi dados penasihat présidhèn Amérikah Sarékat wonten ing kabijakan ènergi nuklir, saking Présidhèn Truman dumugi Clinton
Seaborg ugi kangungan sumbangan babagan pengendalian senjata nuklir
Seaborg minangka salah satunggaling tiyang ingkang tapak asma Franck Report, lan piyambakipun ugi gadhah kontribusi babagan penerbitan perjanjian-perjanjian pengendalian nuklir sanèsipun, kados ta Limited Test Ban Treaty, Nuclear Non-Proliferation Treaty, dan Comprehensive Test Ban Treaty
Nalika taun 1951 piyambakpiun pikantuk Bebungah Nobel Kimia kaliyan fisikawan Edwin Mattison McMillan saking jasa-jasanipun manggihaken unsur-unsur transuranium, ingkang ngasilaken Konsep Aktinida, ingkang wonten ing pungkasan ngasilaken unsur-unsur aktinida wonten ing tabel periodik unsur, kados ta berkelium, kurium, amerisium, plutonium, lan sanèsipun
Piyambakipun ugi manggihaken satunggaling unsur ingkang lajeng dipunsukani nama seaborgium, miturut namanipun piyambak
Miyos wonten ing Michigan, Seaborg pikantuk gelar sarjana wonten ing Universitas California, Los Angeles lan gelar dhoktor babagan kimia saking Universitas California, Berkeley
Piyambakipun lajeng dados asisten panliti dhumateng Gilbert Newton Lewis lan pungkasanipun dados penasihat lan profesor wonten ing universitas mau
Piyambakipun makarya kanthi temen wonten ing Berkeley antawis 2 masa signifikan: kapisan ndhérké wonten ing Proyek Manhattan ing Universitas Chicago saking taun 1942 dumugi taun 1946 lajeng malih kanggé kursi wonten ing United States Atomic Energy Commission- saéngga Seaborg wangsul dhateng Berkeley
Nalika taun 1940 Edwin M
McMillan, kabiyantu déning Philip Abelson (lajeng editor majalah "Science"), ngandharaken fenomena penggabungan nuklir ingkang dipunandharaken déning Otto Hahn lan Fritz Strassmann taun 1939
Kanthi spesifik, piyambakipun ngenali unsur ke-93, neptunium, ing antawising produk pemisahan uranium, ingkang dipunbombardir kaliyan neutron ingkang dipundamel saking deuteron migunakaken siklotron alit (27 inchi) wonten ing Berkeley
Edwin McMillan ugi ngramalaken wontenipun unsur ke-94, plutonium, ingkang dipunprakirakaken saged kapanggihaken wonten ing antawising produk uranium kaliyan bombardemen deuteron langsung
Ananing, McMillan mendadak dipundhawuhi saperlu nggarap karya perang, inggih punika riset tèknologi radar, lan pungkasanaipun kagabung wonten ing program Los Alamos kanggé damel bom nuklir
Sabibaripun PD II, reputasi ilmiahipu minggah kanthi sumbangan pentingipun wonten ing téyori pemercepat partikel
Seaborg lan para kancanipun, ingkang mendhet alih proyek McMillan, sabibaripun manggihaken plutonium kanthi nomer massa 238
Panalitén lajengan ingkang medalaken produksi isotop 239 ingkang sakedhik sanget wonten ing awal 1941
Plutonium-239 dipuntedahaken saged kapisah kaliyan bombardemen kaliyan neutron lendhek lajeng dados bahan énggal saéngga bom nuklir saged kadamel
Wiwit saking punika para ilmuwan nembé mangertosi uranium-235 kanggé ancas punika
Lajeng Seaborg kagabung kaliyan Proyek Manhattan saperlu makarya wonten ing rencana damel plutonium-239 kanggé bom, ingkang dipundhawahaken wonten ing Nagasaki
Sadérngéipun perang pungkasan, piyambakipun ngéwahi kawigatosanipun wonten ing unsur transuranium lanjutan, ngembangaken kelompok transisi aktinida wonten ing tabel periodik
Atomic Energy Commission, Seaborg kathah kagayut wonten ing prakawis kendali senjata lan pengaturan nuklir, nyobi ngatur kekiyatan inti atom bilih karya ilmiahipunsampun kaungkap
Wonten ing antawising para kimiawan piyambakipun bote biyasa nyerat sajarah pengembangan epik ing pundi Seaborg kagayut supados publik saged wicaksana saking pengalamanipun
Loeb piyambakipun nyerat serial sajarah, ingkang kapisanan inggih punika "Kennedy, Khrushchev, and the Test Ban" (1981)
Penemuan-penemuanipun ingkang sanès inggih punika isotop besi, inggih punika Fe-59, ingkang dipun-ginakaken saperlu nyinaoni hemoglobin wonten ing getih manungsa (kapanggihaken taun 1937), isotop iodin, inggih punika I-131, dipun-ginakaken wonten ing usada lelara gondok.
Canon EOS 1100D Canon EOS 1100D ya iku kodhak DSLR 12,2 megapiksel kang dirilis déning Canon nalika tanggal 7 Pebruari 2011
Kodhak iki dikenal kanthi jeneng EOS Kiss X50 ning Jepang lan EOS Rebel T3 ning Amérikah Sarékat lan Kanada
1100D iki kagolong level masukan DSLR kang ngenalaké modus filem kanggo tingkat masukan DSLR Canon lan nggantikaké 1000D
EOS 1100D uga Canon EOS modelé lagi digawé, digawé ning Taiwan ora ing Jepang.
Nurhaida Nurhaida ingkang miyos wonten ing Padang Panjang, Sumatera Barat tanggal 27 Juni 1959 inggih salah satunggaling ékonom Indonésia
Nurhaida inggih punika salah satunggaling tiyang ingkang ahli pasar modal lan sapunika piyambakipun njabat dados Ketua Badan Pengawas Pasar Modal dan Lembaga Keuangan
Nurhaida inggih tiyang èstri ingkang sapisan ingkang njabat dados ketua Bapepam-LK
Piyambakipun nggantosaken Fuad Rahmany ingkang lajeng dipunangkat dados dirjen pajak
Sanajan sanès pejabat karir ing Bapepam, piyambakipun sampun dangu makarya ing regulator pasar modal wiwit taun 1998
Karir ing Bapepam dipunwiwiti ing sasi Novèmber 1997-1998
Ing wekdal punika, Nurhaida njabat dados kepala Pérangan Bina Wakil Perusahaan Efek, Biro Transaksi dan Lembaga Efek, Bapepam
Wonten ing Dhésèmber 1998-Juli 2000, Nurhaida njabat dados kepala Pérangan Bina Penasihat Investasi Biro Pengelolaan Investasi dan Riset Bapepam, lan kepala Pérangan Usaha Aneka Industri Biro Penilaian Keuangan Perusahaan (PKP) Sektor Riil-Bapepam wonten ing Agustus 2000-Mèi 2006
Nurhaida lajeng minggah kalungguhan dhateng "eselon II" dados kepala Biro PKP Sektor Riil-Bapepam wonten ing 12 Mèi 2006-September 2008
Piyambakipun lajeng dados kepala Biro Transaksi dan Lembaga Efek wonten ing September 2008-21 Januari 2011
Lajeng, Nurhaida dipunangkat dados Staf Ahli Babagan Kebijakan dan Regulasi Jasa Keuangan dan Pasar Modal Kementerian Keuangan wonten ing 21 Januari 2011
Nurhaida lajeng dados pelaksana tugas ketua Bapepam-LK amargi posisi ingkang nggantosaken Fuad Rahmany taksih kothong
Setunggal sasi salajengipun, Nurhaida dipunangkat dados ketua Bapepam-Lk
Nurhaida boten namung dados regulator pasar modal lan lembaga keuangan, nanging piyambakipun ugi badhé marisi tugasipun Fuad ingkang saderengipun, inggih punika dados ketua Tim Perumus Rancangan Undang-Undang Otoritas Jasa Keuangan (OJK)
Nurhaida inggih kalebet salah satunggaling komisioner Otoritas Jaa Keuangan
Nurhaida sampun ngrampungaken pendhidhikan sarjanipun wonten ing Institut Teknologi Bandung jurusan Teknik Kimia Tekstil
Sasampunipun lulus saking program S-1, piyambakipun mendhet gelar master wonten ing Indiana University, Bloomington, Minnesota, Amérikah Sarékat jurusan Master of Business Administration wonten ing 1995
Kajawi nggayuh pendhidikan formal, piyambakipun ugi aktip ndhérék seminar lan pelatihan ing jaban rangkah kados ta "International Institute on the Inspection and Oversight of Market Intermediaries" ingkang dipunadani déning "US Securities and Exchange Commission" ing Washington DC, pelatihan wonten ing "Australian Exchange Commission", Sidney Australia, lan sapanunggalanipun.
Hermann Staudinger Hermann Staudinger (#ALIH) inggih punika salah satunggaling kimiawan Jerman ingkang nedahaken wontenipun makromolekul ingkang dipunsebut minangka polimer
Staudinger minangka pamenang Nobel Kimia rikala taun 1953
Piyambakipun ugi dipunkenal amargi penemuan ketena lan reaksi Staudinger
Hermann Staudinger miyos wonten ing Worms, caket Kali Rhein
Amargi ngremeni tetuwuhan , piyambakipun sinau botani kaliyan Georg Klebs wonten ing Universitas Halle sabibaripun lulus saking sekolah inggil wonten ing 1899
Bapakipun ngendika supados staudinger sinau wulangan kimia saperlu mangertosi babagan botani
Nindakaken dhawuh bapakipun, Hermann ngangsu kawruh babagan kimia wonten ing Universitas Halle, Darmstadt, lan München
Kimia dados minat ingkang utama, lan nalika taun 1903, nalika yuswanipun ngancik angka 22 taun, piyambakipun pikantuk gelar PhD wonten ing sangandhapipun bimbingan saking Daniel Vorländer wonten ing Universitas Halle
Pyambakipun nglajengaken panaliténipun babagan kimia organik wonten ing laboratorium Johannes Thiele ing Universitas Strasbourg
Sadangunipun panalitén babagan senyawa asem karbol, Hermann manggihaken ketena ingkang reaktif sanget
Nalika taun 1907, sasampunipun mungkasi karya pascadoktoralipun babagan ketena, Staudinger, nalika yuswanipun 26 taun, dipunangkat minangka profesor wonten ing Universitas Karlsruhe, nggantosaken Roland Scholl
Wonten ing Karlsruhe, piyambakipun kapanggih kaliyan sajumlah kimiawan ingkang misuwur kados ta Carl Engler lan Fritz Haber, bapak kimia tekanan tinggi
Wekdal punika, panalitén Hermann Staudinger fokus babagan kimia ketena, reaksi oksalil khorida, senyawa diazo alifatik, lan preparat butadiena lan isoprena
Nalika taun 1912, Richard Martin Willstatter, tokoh kimia organik, dipunangkat minangka direktur Kaiser-Wilhelm-Gesellschaft kanggé kimia wonten ing Berlin-Dahlem
Eigenössische Technische Hochschule wonten ing Zürich nawakaken kursinipun ingkang kosong dhumateng Staudinger, ingkang nembé kémawon nerbitaken bukunipun ingkang kapisanan "Die Ketene"
Wonten ing Zurich, Staudinger nglajengaken panaliténipun babagan sintesis organik
Kaliyan Leopold Ruzicka (ingkang samangké menangaken Bebungah Nobel Kimia nalika taun 1939), Staudinger ngenali struktur piretrin alami lan ngembangaken jalur sintesis wonten ing insektisida alami ingkang wigati mau
Sadangunipun Perang Donya II, Staudinger ugi ngawontenaken panalitén babagan senyawa ersatz, minangka gantosipun produk alami ingkang sadangunipun perang sakedhik maringi pambiyantu
Kajawi pengembangan lada sintesis, Staudinger lan Tadeusz Reichstein ugi damel analisis ganda kopi alami ingkang awrat
Pungkasanipun, kekalihipun medal kanthi ganda ersatz ingkang saged dipunpitadosi (furfuril merkaptan kanthi jejak metil merkaptan), ingkang dipunéwahi wonten ing prosès indhustri
Panalitén Staudinger dipunterbitaken langkung saking 800 terbitan ingkang cacahipun langkung saking 10.000 kaca cetak
Piyambakipun ngringkes panaliténipun wonten ing otobiografinipun, "Arbeitserinnerungen" (Saking Kimia Organik dhateng Makromolekul) ingkang dipunterbitaken nalika taun 1970
Karya kempalanipun, ingkang judhul "Das Wissenschaftliche Werk von Hermann Staudinger" (Sumbangan Ilmiah Hermann Staudinger), dipunsunting déning Magda Staudinger lan dipunterbitaken antawis taun 1969 lan 1976
sadangunipun pinten-pinten taun, buku teks Staudinger, ingkang judhul "Die hochmolekularen organischen Verbindungen Kautschuk und Cellulose" (Senyawa Organik Berbobot Molekul Tinggi Karet lan Selulosa), ingkang dipunterbitaken nalika taun 1932 déning Springer ing Berlin, dados "kitab suci" kanggé kathah ilmuwan akademik lan indhustri
Nalika taun 1947, Staudinger medalaken jurnal akademik énggal Makromolekulare Chemie kaliyan Wepf & Company, penerbit wonten ing Basel
Sadangunipun 50 taun, jurnal punika sampun nyamektakaken forum unggul bagi pertukaran ilmiah lan majengaken ngèlmu polimer.
Michael Smith (kimiawan) Dr
Michael Smith CC OBC (26 April 1932 - 4 Oktober 2000) inggih punika salah satunggaling biokimiawan pamenang Bebungah Nobel babagan Kimia Kanada ingkang miyos wonten ing Britania Raya
Michael Smith miyos saking kulawarga pekerja wonten ing Blackpool, Inggris
Piyambakipun pikantuk gelar PhD nalika taun 1956 saking Universitas Manchester lan nglajengaken studi pascadhoktoral wonten ing Laboratorium Gobind Khorana, Vancouver, Kanada
Har Gobind Khorana piyambak pikantuk Penghargaan Nobel babagan Fisiologi utawa Kedhokteran nalika taun 1968 kanggé karya wonten ing kodhe genetik
Smith lajeng pindhah kaliyan kelompok Khorana dhateng Wisconsin, Amérikah Sarékat nalika taun 1960, nanging rikala taun 1961 piyambakipun wangsul malih dhateng Vancouver
sadangunipun pinten-pinten taun, Smith makarya wonten ing Fisheries Research Board of Canada Laboratory ing laladan Vancouver, lan wonten ing taun 1966 piyambakipun dipunangkat minangka profesor biokimia wonten ing Fakultas Kedhokteran University of British Columbia
Kajawi dados profesor biokimia lan investigator karier MRC, Smith ugi minangka direktur pendiri Biotechnology Laboratory saking taun 1987 dumugi ing taun 1995
Smith ugi minangka pimpinan ilmiah ingkang angka pisanan wonten ing Protein Engineering Network Centers of Excellence
Nalika taun 1996 Smith dipunangkat minangka Profesor Istimewa Bioteknologi Peter Wall lan salajengipun direktur pendiri Genome Sequencing Center wonten ing BC Cancer Research Agency
Wonten ing taun 1993, Dr
Michael Smith pikantuk Penghargaan Nobel sesarengan kaliyan Kary Mullis kanggé pengembangan teknik mutagenesis ingkang dipunarahaken dhateng sasaran, teknik ingkang mungkinaken sekuens DNA saking saben gen dipunéwahi kanthi cara dipuntunjuk
Michael Smith nyumbangaken sepalih artanipun saking Bebungah Nobel wonten ing para panliti ingkang makarya babagan genetika skizofrenia
Royal Bank Award, ingkang dipuntampi Michael Smith nalika taun 1999, kalebet ugi dana rekan ingkang langsung dipunsumbangaken dhateng BC Cancer Foundation.
Ryoji Noyori Ryoji Noyori (野依良治) (#ALIH) salah satunggaling kimiawan saking Jepang ingkang menangaken Bebungah Nobel babagan Kimia nalika taun 2001
Noyori pikantuk sepalih saking bebungah punika kaliyan William S
Knowles kanggé syudi babagan hidrogenasi ingkang dipunkatalisasikaken; ingkang sepalih, bebungah punika dipunparingaken dhateng Barry Sharpless kanggé studinipun babagan reaksi oksidasi ingkang dipunkatalisasikaken (Epoksidasi Sharpless)
Ryoji Noyori miyos wonten ing tlatah Kobe, Jepang
Piyambakipun kapéncut kaliyan kimia nalika yuswanipun nembé 12 taun, sasampuniun mirengaken presentasi babagan nilon